Idoralararo razvedka. Idoralararo razvedka (inglizcha "Inter-Services Intelligence") – Pokiston razvedka hamjamiyatining bosh organi. Unga 1948-yilda Pokiston armiyasi Bosh shtab boshligʻining oʻrinboasari general-mayor Robert Koutorn va polkovnik Hamid Shahid asos solishgan. Ushbu organga Pokiston armiyasi Bosh shtabi boshligʻining tavsiyasi bilan mamlakat bosh vaziri tomonidan tayinlanadigan bosh direktor rahbarlik qiladi. Mutaxassislar uni "davlat ichidagi davlat" deb taʼriflashadi. Idoralararo razvedkaning faolligi, ayniqsa, Afgʻoniston masalasida yorqin namoyon boʻladi. Maʼlumotlarga koʻra u dunyodagi eng koʻp sonli maxsus xizmatlardan biri hisoblanadi.